Kofi Adams

Kofi Iddie Adams (wɔwoo no 2 Kotonimma 1975) yɛ Ghana amanyɔni a ɔyɛ Ɔman Demokrasi Nhyiam Kuw (National Democratic Congress) no muni. Ɔyɛ Mmarahyɛbadwani ma Buem Mmrahyɛbadwam mpɛsoa a ɛwɔ Oti mantam mu. Ɔyɛ kan Ɔman Nhyehyɛefo (National Organizer) ma Ɔman Demokrasi Nhyiam Kuw (National Democratic Congress).

 Ne mmofraase abrabɔ ne nhomasua 
Wɔwoo Kofi Iddie Adams wɔ 2 Kɔtonima 1975. Ɔfiri Teteman, kuro bi a ɛwɔ Jasikan Mantam mu wɔ Oti Mantam mu wɔ Ghana. Ɔwɔ Bachelor of Science abodin krataa wɔ Mmoa Ho Adesua mu a ɔsi Epidemiology of Parasitic Diseases so dua.

 Adwuma 
Adams som sɛ ɔkyerɛkyerɛfoɔ wɔ Adisadel College. Akyiri yi ɔyɛɛ Ɔkasafo Ne Ɔmanfo Nsɛm Ho Ɔkwankyerɛfo (Spokesperson And Director Of Public Affairs) ma Flt. Lt. Jerry John Rawlings (Rtd), kan Ghana Ɔmanpanin.

 Amanyɔsɛm 
Adams ayɛ Ɔkyerɛwfo Panyin abadiakyiri wɔ bere a atwam no mu ama National Democratic Congress. Wɔ bosome Ɔpɛnimma afe 2014 mu no, wɔpaw no sɛ Ɔman Nhyehyɛefo (National Organizer) ma kuw no wɔ Ɔman Adwumayɛkuw no abatow mu (National Executive elections). Wɔ afe 2016 abatoɔ no mu run-off mu no, wɔpaw no sɛ NDC ɔman ɔsatuo kuo (campaign coordinator of the NDC) a emufoɔ yɛ dunum (15) no ɔsatuo ntamgyinafoɔ (national campaign team), ne nnipa te sɛ oyce Bawah Mogtari, Felix Kwakye Ofosu, Daniel Ohene Agyekum, Dan Abodakpi, Samuel Ofosu-Ampofo nyinaa som sɛ asɔremma na Johnson Asiedu Nketia sɛ oguamtrani (chairman).

 Mmarahyɛbadwa mu mmɔdenbɔ 
Adams dii nkonim wɔ mmarahyɛbadwa mu mmɔdenbɔ mu sɛ obegyina Ɔman Demokrasi Nhyiam Kuw (National Democratic Congress) ananmu ama Buem Mmrahyɛbadwam mpɛsoa no ansa na afe 2020 abatow no reba. Adams nyaa abatoɔ 388 de yii mmarahyɛbadwani Daniel Kosi Ashaimah a ɔdii tumi seesei a onyaa amba 280 no fii n’ahengua so. Afoforo no Ibrahim Adams Muniru ne Daniel Adeapena nyaa abatoɔ 95 ne nkron (9).

Wɔ bosome Ɔpɛnimma afe 2020 mu no, Adams dii nkonim wɔ Buem Buem Mmrahyɛbadwam mpɛsoa mu. Odii nkonim denam abatoɔ 18,528 a onyaeɛ a ɛgyina hɔ ma 71.84% tiaa ne akansifoɔ a ɔbɛn no paa Lawrence Kwami Aziale a ofiri Ɔman Ho Dɔ Kuw Foforɔ (New Patriotic Party) a onyaa amba 6,843 a ɛgyina hɔ ma 26.5%.

 Mmarahyɛbadwani 
Adams kaa ntam sɛ ɔbɛyɛ Ɔman Mmarahyɛbadwa a ɛgyina hɔ ma Buem Buem Mmrahyɛbadwam mpɛsoa no wɔ Mmarahyɛbadwa a ɛtɔ so awɔtwe (8) a ɛwɔ Ghana Amansin a ɛtɔ so anan (4) no mu wɔ 7 Ɔpɛpɔn 2021. Ɔsom sɛ Ɔmanfoɔ Akontaabuo Boayikuo (Public Accounts Committee) ne Mmarahyɛbadwa no Bammɔ ne Mfinimfini Boayikuo (Defence and Interior Committee of Parliament) no muni.

 N'abrabɔ mu nsɛm 
Adams yɛ Kristoni.

 Ntotoho 

Nkyekyεmu:Ghana mmrahyɛbadwafoɔ 2021-2025